CELEX: 32020D1630
Language: fi
Date: 2020-11-03 00:00:00
Title: Komission täytäntöönpanopäätös (EU) 2020/1630, annettu 3 päivänä marraskuuta 2020, täytäntöönpanopäätöksen (EU) 2019/1326 muuttamisesta siltä osin kuin on kyse teollisten, tieteellisten ja lääkinnällisten laitteiden, kotitalouslaitteiden, sähkötyökalujen ja vastaavien laitteiden, valaisimien ja vastaavien laitteiden, multimedialaitteiden sekä kytkinlaitteiden sähkömagneettisesta yhteensopivuudesta

4.11.2020   
               
               
                  FI
               
               
                  Euroopan unionin virallinen lehti
               
               
                  L 366/17
               
            
         KOMISSION TÄYTÄNTÖÖNPANOPÄÄTÖS (EU) 2020/1630,
         annettu 3 päivänä marraskuuta 2020,
         täytäntöönpanopäätöksen (EU) 2019/1326 muuttamisesta siltä osin kuin on kyse teollisten, tieteellisten ja lääkinnällisten laitteiden, kotitalouslaitteiden, sähkötyökalujen ja vastaavien laitteiden, valaisimien ja vastaavien laitteiden, multimedialaitteiden sekä kytkinlaitteiden sähkömagneettisesta yhteensopivuudesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/30/EU (2) 13 artiklan mukaisesti sähkölaitteiden, jotka ovat yhdenmukaistettujen standardien, joiden viitetiedot on julkaistu Euroopan unionin virallisessa lehdessä, tai niiden osien mukaisia, oletetaan olevan kyseisten standardien tai niiden osien kattamien, mainitun direktiivin liitteessä I säädettyjen olennaisten vaatimusten mukaisia.
                  
               
                     (2)
                  
                  
                     Komissio esitti täytäntöönpanopäätöksessä C(2016) 7641 (3) Euroopan standardointikomitealle (CEN), Euroopan sähkötekniikan standardointikomitealle (Cenelec) ja Euroopan telealan standardointilaitokselle (ETSI) pyynnön direktiivin 2014/30/EU mukaisen sähkömagneettista yhteensopivuutta koskevan yhdenmukaistetun standardin laatimiseksi ja tarkistamiseksi.
                  
               
                     (3)
                  
                  
                     Täytäntöönpanopäätöksessä C(2016) 7641 esitetyn pyynnön perusteella CEN ja Cenelec tarkistivat seuraavat yhdenmukaistetut standardit, joiden viitetiedot on julkaistu Euroopan unionin virallisen lehden C-sarjassa (4): EN 55011:2009, EN 55014–1:2006, EN 55015:2013 ja EN 55032:2012. Tämän seurauksena hyväksyttiin seuraavat yhdenmukaistetut standardit ja niiden muutokset: teollisia, tieteellisiä ja lääkinnällisiä laitteita koskevat standardit EN 55011:2016, EN 55011:2016/A1:2017 ja EN 55011:2016/A11:2020; kotitalouslaitteita, sähkötyökaluja ja vastaavia laitteita koskevat standardit EN 55014–1:2017 ja EN 55014–1:2017/A11:2020; valaisimia ja vastaavia laitteita koskevat standardit EN IEC 55015:2019 ja EN IEC 55015:2019/A11:2020; sekä multimedialaitteita koskevat standardit EN 55032:2015 ja EN 55032:2015/A11:20.
                  
               
                     (4)
                  
                  
                     Täytäntöönpanopäätöksessä C(2016) 7641 esitetyn pyynnön perusteella CEN ja Cenelec muuttivat yhdenmukaistettua standardia EN 62026–2:2013, jonka viitetiedot on julkaistu Euroopan unionin virallisen lehden C-sarjassa (5). Tämän seurauksena hyväksyttiin yhdenmukaistettu standardi EN 62026–2:2013/A1:2019.
                  
               
                     (5)
                  
                  
                     Komissio on arvioinut yhdessä CENin ja Cenelecin kanssa, ovatko kyseiset yhdenmukaistetut standardit täytäntöönpanopäätöksessä C(2016) 7641 esitetyn pyynnön mukaisia.
                  
               
                     (6)
                  
                  
                     Yhdenmukaistetut standardit EN 55011:2016, sellaisena kuin se on muutettuna standardeilla EN 55011:2016/A1:2017 ja EN 55011:2016/A11:2020, EN 55014–1:2017, sellaisena kuin se on muutettuna standardilla EN 55014–1:2017/A11:2020, EN IEC 55015:2019, sellaisena kuin se on muutettuna standardilla EN IEC 55015:2019/A11:2020, EN 55032:2015, sellaisena kuin se on muutettuna standardilla EN 55032:2015/A11:2020, sekä EN 62026–2:2013, sellaisena kuin se on muutettuna standardilla EN 62026–2:2013/A1:2019, täyttävät olennaiset vaatimukset, jotka niiden on tarkoitus kattaa ja joista säädetään direktiivissä 2014/30/EU. Sen vuoksi on aiheellista julkaista kyseisten yhdenmukaistettujen standardien viitetiedot sekä niitä muuttavien standardien viitetiedot Euroopan unionin virallisessa lehdessä.
                  
               
                     (7)
                  
                  
                     Komission täytäntöönpanopäätöksen (EU) 2019/1326 (6) liitteessä I luetellaan viittaukset yhdenmukaistettuihin standardeihin, jotka luovat olettamuksen direktiivin 2014/30/EU vaatimusten täyttymisestä. Sen varmistamiseksi, että direktiivin 2014/30/EU tueksi laadittujen yhdenmukaistettujen standardien viitetiedot luetellaan yhdessä ainoassa säädöksessä, kyseisten standardien viitetiedot sekä niitä muuttavien standardien viitetiedot olisi sisällytettävä mainittuun liitteeseen.
                  
               
                     (8)
                  
                  
                     Sen vuoksi on tarpeen poistaa Euroopan unionin virallisen lehden C-sarjasta seuraavien yhdenmukaistettujen standardien viitetiedot sekä niitä muuttavien tai oikaisevien standardien viitetiedot: EN 55011:2009, sellaisena kuin se on muutettuna standardilla EN 55011:2009/A1:2010, EN 55014–1:2006, sellaisena kuin se on muutettuna standardeilla EN 55014–1:2006/A1:2009 ja EN 55014–1:2006/A2:2011, EN 55015:2013, EN 55032:2012, sellaisena kuin se on oikaistuna standardilla EN 55032:2012/AC:2013, sekä EN 62026–2:2013.
                  
               
                     (9)
                  
                  
                     Täytäntöönpanopäätöksen (EU) 2019/1326 liitteessä II luetellaan niiden direktiivin 2014/30/EU tueksi laadittujen yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Sen vuoksi on aiheellista sisällyttää kyseiset viitetiedot sekä asiaa koskevien muuttavien tai oikaisevien standardien viitetiedot mainittuun liitteeseen.
                  
               
                     (10)
                  
                  
                     Jotta valmistajilla olisi riittävästi aikaa valmistautua yhdenmukaistettujen standardien EN 55011:2016, sellaisena kuin se on muutettuna standardeilla EN 55011:2016/A1:2017 ja EN 55011:2016/A11:2020, EN 55014–1:2017, sellaisena kuin se on muutettuna standardilla EN 55014–1:2017/A11:2020, EN IEC 55015:2019, sellaisena kuin se on muutettuna standardilla EN IEC 55015:2019/A11:2020, EN 55032:2015, sellaisena kuin se on muutettuna standardilla EN 55032:2015/A11:2020, ja EN 62026–2:2013, sellaisena kuin se on muutettuna standardilla EN 62026–2:2013/A1:2019, soveltamiseen, on tarpeen lykätä seuraavien yhdenmukaistettujen standardien sekä niitä muuttavien tai oikaisevien standardien viitetietojen poistamista: EN 55011:2009, sellaisena kuin se on muutettuna standardilla EN 55011:2009/A1:2010, EN 55014–1:2006, sellaisena kuin se on muutettuna standardeilla EN 55014–1:2006/A1:2009 ja EN 55014–1:2006/A2:2011, EN 55015:2013, EN 55032:2012, sellaisena kuin se on oikaistuna standardilla EN 55032:2012/AC:2013, sekä EN 62026–2:2013.
                  
               
                     (11)
                  
                  
                     Sen vuoksi täytäntöönpanopäätöstä (EU) 2019/1326 olisi muutettava.
                  
               
                     (12)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2019/1326 liite I tämän päätöksen liitteen I mukaisesti.
         
         
            2 artikla
            Muutetaan täytäntöönpanopäätöksen (EU) 2019/1326 liite II tämän päätöksen liitteen II mukaisesti.
         
         
            3 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 3 päivänä marraskuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/30/EU, annettu 26 päivänä helmikuuta 2014, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 79).
         
            (3)  Komission täytäntöönpanopäätös C(2016) 7641, annettu 30 päivänä marraskuuta 2016, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/30/EU tueksi laadittuja yhdenmukaistettuja standardeja koskevasta standardointipyynnöstä Euroopan standardointikomitealle, Euroopan sähkötekniikan standardointikomitealle ja Euroopan telealan standardointilaitokselle.
         
            (4)  EUVL C 246, 13.7.2018, s. 1.
         
            (5)  EUVL C 246, 13.7.2018, s. 1.
         
            (6)  Komission täytäntöönpanopäätös (EU) 2019/1326, annettu 5 päivänä elokuuta 2019, Euroopan parlamentin ja neuvoston direktiivin 2014/30/EU tueksi laadituista sähkömagneettista yhteensopivuutta koskevista yhdenmukaistetuista standardeista (EUVL L 206, 6.8.2019, s. 27).
      
      
         
            LIITE I
            Lisätään täytäntöönpanopäätöksen (EU) 2019/1326 liitteeseen I kohdat seuraavasti:
            
               
                           Nro
                        
                        
                           Standardin viitetiedot
                        
                     
                           ”10.
                        
                        
                           EN 55011:2016
                           Teolliset, tieteelliset ja lääkinnälliset laitteet – Radiohäiriöt – Raja-arvot ja mittausmenetelmät
                           EN 55011:2016/A1:2017
                           EN 55011:2016/A11:2020
                        
                     
                           11.
                        
                        
                           EN 55014–1:2017
                           Sähkömagneettinen yhteensopivuus – Vaatimukset kotitalouslaitteille, sähkötyökaluille ja vastaaville laitteille – Osa 1: Päästöt
                           EN 55014–1:2017/A11:2020
                        
                     
                           12.
                        
                        
                           EN IEC 55015:2019
                           Valaisimien ja vastaavien laitteiden radiohäiriöiden raja-arvot ja mittausmenetelmät
                           EN IEC 55015:2019/A11:2020
                        
                     
                           13.
                        
                        
                           EN 55032:2015
                           Multimedialaitteiden sähkömagneettinen yhteensopivuus – Häiriönpäästövaatimukset
                           EN 55032:2015/A11:2020
                        
                     
                           14.
                        
                        
                           EN 62026–2:2013
                           Pienjännitekytkinlaitteet – Ohjainlaitteiden rajapinnat – Osa 2: Toimilaitteiden tunnistinrajapinnat (As-i)
                           EN 62026–2:2013/A1:2019”
                        
                     
         
      
      
         
            LIITE II
            Lisätään täytäntöönpanopäätöksen (EU) 2019/1326 liitteeseen II kohdat seuraavasti:
            
               
                           Nro
                        
                        
                           Standardin viitetiedot
                        
                        
                           Peruuttamispäivä
                        
                     
                           ”7.
                        
                        
                           EN 55011:2009
                           Teolliset, tieteelliset ja lääkinnälliset laitteet – Radiohäiriöt – Raja-arvot ja mittausmenetelmät
                           EN 55011:2009/A1:2010
                        
                        
                           4.5.2022
                        
                     
                           8.
                        
                        
                           EN 55014–1:2006
                           Sähkömagneettinen yhteensopivuus – Vaatimukset kotitalouslaitteille, sähkötyökaluille ja vastaaville laitteille – Osa 1: Päästöt
                           EN 55014–1:2006/A1:2009
                           EN 55014–1:2006/A2:2011
                        
                        
                           4.5.2022
                        
                     
                           9.
                        
                        
                           EN 55015:2013
                           Valaisimien ja vastaavien laitteiden radiohäiriöiden raja-arvot ja mittausmenetelmät
                        
                        
                           4.5.2022
                        
                     
                           10.
                        
                        
                           EN 55032:2012
                           Multimedialaitteiden sähkömagneettinen yhteensopivuus – Päästövaatimukset
                           EN 55032:2012/AC:2013
                        
                        
                           4.5.2022
                        
                     
                           11.
                        
                        
                           EN 62026–2:2013
                           Pienjännitekytkinlaitteet – Ohjainlaitteiden rajapinnat – Osa 2: Toimilaitteiden tunnistinrajapinnat (As-i)
                        
                        
                           4.5.2022”